dh-unibe/image-text_koenigsfelden-charters-post-1500 huggingface dataset:
Wir, Elzbeth, ✳ un̄ ✳ ✳ der convēt von unser fròwun Celle bi Kalkarū
verjehin offenlich mit disem brief, ✳ daz wir Hainrich dem Langen, unserm
schaͤfner, ✳ vollen gewalt geben an unser stat ✳ die wingarten ✳ der ainē
haisset der Baldingˀ, ✳ der andˀ dˀ Frisingˀ ✳ un̄ den torggel dˀ dar uf stat
un̄ ze Kussaberg gelegen sint, ✳ un̄ ainen wingartē dˀ gelegen ist ze Rinhain, ✳ dˀ genant ist Hindereich ✳ mit allen dem, daz darzuͦ hoͤret ✳ uf
zegebent un̄ zevertigent ✳ den gaischlichen fròwan ✳ ✳ dˀ aͤptissinne ✳ un̄ ✳ ✳
dem convēt ze Kùngesvelt, Sant Clarun ordins, ✳ den wir die vorgenantē
wingarte un̄ dorggel ze koufent haben geben ✳ un̄ in nùtzlich gewer ze
setzint ✳ un̄ alles anders ze tuͤnd, daz dar zuͦ notùrftig ist ✳ un̄ wir selb ✳
tuͦn soͤltin, ob wir zegegin moͤhtin sin. ✳ un̄ des ze ainem waren urkùnde
henken wir unser insigel an disen brief, ✳ der geben wart ze unser fròwun Celle, ✳ do man von Cristes gebùrt zalt drùzehenhundˀt ✳ un̄ sehs un̄
drissig jar, ✳ an dem fritag vor sant Margaretun tag. ✳
Königsf. 153
wist wie die zwen wingartten
am Kùssenberger Haldenn
vō fròwen zuͦ Kùngsfeld₎
erkoùfft ist ✳ sampt einer
trotte
ùbˀ dù wingarten ze Kussebˀg
K
S ✳ 2 ✳
Nͦ✳ 19 ✳
Staatsarchiv
AARGAU
336 ✳
✳